**‏**

**צו ארנונה מאושר לשנת 2024**

בתוקף סמכותה לפי חוק ההסדרים במשק המדינה (תיקוני חקיקה להשגת יעדי התקציב), התשנ"ג 1992 והתקנות שהותקנו על פי כל דין, מחליטה בזה המועצה האזורית זבולון (להלן: "המועצה") בישיבתה ביום 03.06.2024 על הטלת ארנונה כללית לשנת הכספים 2024 מ- 1.1.2024 ועד 31.12.2024 כדלקמן:

**1. הגדרת והוראות מדידה כלליות**א. "נכסים", "בניין", אדמה חקלאית", "קרקע תפוסה" – כמשמעותם בסעיף 269 לפקודת העיריות (נוסח חדש).

ב. "מבנה מגורים", "משרדים שרותים ומסחר", "בנקים וחברות ביטוח", תעשייה",

"בתי מלון", "מלאכה", "אדמה חקלאית", "קרקע תפוסה", "קרקע תפוסה במפעל עתיר שטח", "קרקע תפוסה המשמשת לעריכת אירועים", "חניונים", "מבנה חקלאי", נכסים אחרים", כמשמעותם בתקנות הסדרים במשק המדינה (ארנונה כללית ברשויות המקומיות בשנת 2000), התש"ס-2000.  
ג. השטח לצורך חישוב הארנונה נמדד בשטח ברוטו, דהינו כולל שטח הרצפה, קירות פנים וחוץ וכל הבניות בכל קומה.

יציע ו/או גלריה ו/או עליית גג וכיו"ב יחשבו כקומה נוספת לצורך חישוב שטח הנכס.  
ד. שטח המשמש בפועל לשימושים שונים יחולק השטח הכללי למספר המ"ר לכל שימוש, על פי סוג השימוש בהתאמה לשטחו היחסי בנכס.  
 ה. כל נכס יחויב על פי השימוש בו.

**2. שטח בנין:**

א. יכלול את כל השטח שבתוך הנכס, הצמוד לו ו/או שאינו צמוד לו, לרבות חדרי

שירותים, חדרי כביסה, חדרי אשפה, יציע, עליית גג, חדרי מדרגות, חניה מקורה, פרוזדורים, מרתף, מחסן, מבני עזר בין שאלה מהווים מפלס אחד ובין מפלסים אחדים (חדר כביסה, הסקה, חשמל, מכונות גז וכו' ), מקלט, מבנה בטחון, פיר מעלית, מרפסות מקורות, בריכות, סככות, וכן כל שטח מקורה אחר וכיו"ב.  
ב. רכוש משותף בנכס יתווסף באופן יחסי לכל יחידת שטח.

**3. אזורים**

**אזור א'** – תחומי הישובים שבתחום המועצה האזורית זבולון: אושה, איבטין, חוואלד, יגור, כפר חסידים א', כפר חסידים ב', כפר הנוער הדתי, כפר ביאליק, כפר המכבי, נופית, ראס עלי, רמת יוחנן שער העמקים.

**אזור ב'** – כל שטח בתחום המועצה שאינו באזור א' ושאינו נמצא בתחום ישוב של המועצה האזורית זבולון.

**4. ארנונה כללית שתשולם ע"י מחזיקי הנכסים באזורים א' וב' תהיה כדלהלן:**

|  |  |  |
| --- | --- | --- |
| **תעריף**  **מאושר**  **לשנת 2024** |  | **סיווג**  **1. מבני מגורים** |
| **40.65 ₪** |  | 1.1 מבנה מגורים (בכל קומה ) למ"ר |
| **20.09 ₪** |  | 1.2 סככת חניה שאינה חלק ממבנה המגורים למ"ר |
|  |  | **2. משרדים שרותים ומסחר:** |
| **99.50 ₪** |  | 2.1 מסעדות ומזנונים לכל מ"ר |
| **99.50 ₪** |  | 2.2 חנויות ובתי מסחר לכל מ"ר |
| **99.50 ₪** |  | 2.3 דירות מגורים בהן מתנהלת פעילות עסקית לכל מ"ר |
| **90.23 ₪** |  | 2.4 תחנות אוטובוס ומוניות לכל מ"ר |
| **99.50 ₪** |  | 2.5 משרדים ושירותים לכל מ"ר |
| **99.50 ₪** |  | 2.6 מבנה המשמש למסחר לכל מ"ר |
| **99.50 ₪** |  | 2.7 מבנים ומתקנים המשמשים לאספקת מים לכל מ"ר |
| **99.50 ₪** |  | 2.8 מחסנים לכל מ"ר |
| **81.88 ₪** |  | 2.9 עמודי חשמל לכל מ"ר |
| **115.47 ₪** |  | 2.10 מרכזים לוגיסטיים לכל מ"ר |
| **185.17 ₪** |  | 2.11 מבנה המשמש לתחנת דלק לכל מ"ר |
| **185.17 ₪** |  | 2.12 בתי קולנוע תיאטראות לכל מ"ר |
| **235.70 ₪** |  | 2.13 מבנים המשמשים למתקני תקשורת, חוטית ואלחוטית,  קשר רדיו וטלקומוניקציה, תחנות ממסר, תחנות הגברה,  מרכזיות טלפון או שימוש אחר הקשור לקוי טלפון או   אלחוט לכל מ"ר |
| **204.42 ₪** |  | 2.14 מבנים המשמשים למתקני חשמל ולמתקני ייצור חשמל,  לרבות תחנות כח ותחנות כח סולריות, תחנות  טרנספורמציה לכל מ"ר. |
| **151.92 ₪** |  | 2.15 מיכלים לאחסון דלק ו/או גז מעל 50 מ"ק |
|  |  | **3. בנקים וחברות ביטוח:** |
| **632.44 ₪** |  | 3.1 בנין המשמש כבנק (בכל קומה ) לכל מ"ר |
| **620.89 ₪** |  | 3.2 בנין המשמש חברת או סוכנות ביטוח לכל מ"ר |
|  |  |  |
|  |  | **4. תעשיה** |
| **39.15 ₪** |  | 4.1 מבנה המשמש לתעשיה לרבות בתי תוכנה,מחצבות לכל מ"ר |
| **15.17 ₪** |  | 4.2 סככה המשמשת לאחסון חמרי גלם ותוצרת גמורה לכל מ"ר |
|  |  |  |
|  |  | ***5.* בתי מלון בתי הארחה ואכסניות לכל מ"ר** |
| **110.85 ₪** |  | 5.1 בתי מלון בכל קומה לכל מ"ר |
| **46.37 ₪** |  | 5.2 בתי הארחה ולינה כפרית לכל מ"ר |
| **45.48 ₪** |  | 5.3 אכסניות בכל קומה לכל מ"ר |
|  |  | **6. מלאכה** |
| **67.16 ₪** |  | 6.1 מבנה המשמש למלאכה ואחסון לכל מ"ר |
| **18.05 ₪** |  | 6.2 סככה המשמשת לאחסון למלאכה לכל מ"ר |
|  |  |  |
|  |  | **7. קרקע חקלאית** |
| **0.01 ₪** |  | 7.1 לגבי קרקע חקלאית לגידולי בעל ושלחין לכל מ"ר |
| **0.01 ₪** |  | 7.2 לגבי קרקע חקלאית אחרת לכל מ"ר |
|  |  | **8. קרקע תפוסה** |
| **47.62 ₪** |  | 8.1 קרקע תפוסה למתקני תקשורת לכל מ"ר |
| **11.82 ₪** |  | 8.2 קרקע תפוסה למתקני חשמל לכל מ"ר |
| **11.59 ₪** |  | 8.3 קרקע תפוסה מחוץ לישובים לכל מ"ר |
| **8.85 ₪** |  | 8.4 קרקע תפוסה בישובים לכל מ"ר |
| **11.82 ₪** |  | 8.5 קרקע תפוסה למטמנה לכל מ"ר |
|  |  | **9.קרקע תפוסה במפעל עתיר שטח** |
| **7.76 ₪** |  | 9.1 קרקע תפוסה במפעל עתיר שטח לכל מ"ר |
|  |  |  |
|  |  | **10. קרקע תפוסה לאירועים** |
| **13.20 ₪** |  | 10.1 קרקע תפוסה לאירועים לכל מ"ר |
|  |  |  |
|  |  | **11. חניוני רכב** |
| **46.83 ₪**  **23.90 ₪** |  | 11.1 חניון מקורה לכל מ"ר  11.2 חניון לא מקורה לכל מ"ר |
|  |  |  |
|  |  | **12. מבנה חקלאי** |
| **0.41 ₪** |  | 12.1 לולים לכל מ"ר |
| **0.41 ₪** |  | 12.2 רפתות לכל מ"ר |
| **0.41 ₪** |  | 12.3 מחסנים לכל מ"ר |
| **0.41 ₪** |  | 12.4 סככות לכל מ"ר |
| **0.41 ₪** |  | 12.5 מדגרות לכל מ"ר |
| **0.41 ₪** |  | 12.6 חממות לכל מ"ר |
| **0.41 ₪** |  | 12.7 כל מבנה חקלאי אחר לכל מ"ר |
|  |  |  |
|  |  |  |
| **0.06 ₪**  **0.03 ₪**  **0.02 ₪**  **0.29 ₪**  **0.13 ₪**  **0.30 ₪** |  | **12.א.ב.ג מערכות סולריות:**  12.א.א מערכת סולרית הממוקמת על גג נכס לכל מ"ר שמעל 200 מ"ר ועד 1000 מ"ר  12.א.ב מערכת סולרית הממוקמת על גג נכס לכל מ"ר שמעל 1000 מ"ר ועד 2000 מ"ר  12.א.ג מערכת סולרית הממוקמת על גג נכס לכל מ"ר שמעל 2000 מ"ר  12.ב.א מערכת סולרית שאינה ממוקמת על גג נכס בשטח של עד 10,000 מ"ר  12.ב.ב מערכת סולרית שאינה ממוקמת על גג נכס לכל מ"ר שמעל 10,000 מ"ר ועד 300,000 מ"ר  12.ג.א קרקע תפוסה המשמשת למערכת סולרית בשטח של עד 10,000 מ"ר   |  |  | | --- | --- | |  |  | | **34.81 ₪** | **13. נכסים אחרים :** | |
| **38.03 ₪** |  | 13.1 לכל מבנה אחר לכל מ"ר |
|  |  |  |

**5. ערר על קביעת ארנונה**  
א. מי שחויב בתשלום ארנונה כללית רשאי תוך 90 ימים מיום קבלת הודעת התשלום   
 להשיג עליה לפני מנהל הארנונה על יסוד טענה מטענות אלה:  
 (1) הנכס שבשלו נדרש התשלום אינו מצוי באזור כפי שנקבע בהודעת התשלום.  
 (2) נפלה בהודעת התשלום שמשיגים עליה טעות בציון סוג הנכס, גדלו או השימוש בו.  
 (3) הוא אינו מחזיק בנכס כמשמעותו בסעיפים 1 ו- 269 לפקודת העיריות.

(4) הוא אינו בעל שליטה ו/או שהמחזיק בנכס שילם את החוב.  
ב.(1) מנהל הארנונה ישיב למשיג תוך 60 יום מיום קבלת ההשגה.   
 (2) לא השיב מנהל הארנונה תוך 60 יום - ייחשב הדבר כאילו החליט לקבל את   
 ההשגה, זולת אם האריכה ועדת הערר, תוך תקופה זו, את מועד מתן התשובה,   
 מטעמים מיוחדים שיירשמו, ובלבד שתקופת ההארכה לא תעלה על 30 יום.

ג .(1) הרואה עצמו מקופח בתשובת מנהל הארנונה על השגתו, רשאי תוך 30 יום

מיום שנמסרה לו התשובה, לערור עליה לפני ועדת ערר.

(2) על החלטת ועדת ערר רשאים העורר ומנהל הארנונה לערער לפני בית

המשפט לעניינים מנהליים שבאזור שיפוטו נמצא תחום הרשות המקומית.   
הערעור יוגש תוך 30 יום מיום מסירת ההחלטה למערער.

**6. מכסות תשלום**א. מכסות תשלום עבור שירותים נוספים יוטלו על הוועדים המקומיים   
 בהתאם לבקשתם ובגובה שייקבע בתקציב המועצה לשנת 2024.  
ב. החייבים בארנונה שישלמו את הארנונה לשנת 2024 במלואה עד ליום   
 31/1/2024 ואשר אין להם יתרת חוב, יזוכו בהנחה בשיעור 2%.  
 המשלמים בתשלומים באמצעות הוראת קבע יזכו בהנחה של 2% .

**7.** **מועד תשלום הארנונה.**  
א. מועד תשלום הארנונה המוטלת על פי החלטה זו הוא יום 1.1.2024 .  
ב. למרות האמור בסעיף א' לעיל, ניתנת אפשרות לשלם את הארנונה בהסדר של 6 תשלומים

בתאריכים : 1.2.2024, 1.4.2024 , 1.6.2024, 1.8.2024, 1.10.2024, ו - 1.12.2024,

כאשר התשלומים צמודים למדד 10/23 המתפרסם ב- 15.11.23, עד המדד

שקדם למדד שפורסם סמוך לפני היום המיועד לתשלום.  
 ג. על איחור בתשלומים תחול ריבית פיגורים שנקבעה ו/או שתיקבע בחוק.  
 ד. לא שילם חייב בארנונה שניים או יותר מהתשלומים המפורטים לעיל במועדם, תעמוד לפירעון

מיידי כל יתרת הארנונה החל מהמועד לתשלום הארנונה, דהיינו 1.1.2024 .

**עמוס נצר**

**ראש המועצה האזורית זבולון**